סבטון

סבטון (באנגלית: Sabaton) היא להקת פאוור מטאל שוודית, המחזיקה בתואר "האמן השוודי הנמכר ביותר לשנת 2012". הלהקה ידועה בשיריה, שעוסקים כמעט כולם במלחמות והיסטוריה צבאית. הלהקה הוקמה בשנת 1999, ובשנת 2000 הוציאה תקליט-דמו בשם Fist For Fight (שלאחר מכן הופץ כדיסק שני ביחד עם אלבומם Metalizer) ב-2002 הלהקה הקליטה את אלבומה הראשון, Metalizer, אך עקב סכסוך עם חברת התקליטים האלבום אינו שוחרר באותה עת אלא חמש שנים לאחר מכן ב-2007. לאחר שחתמו עם חברת התקליטים Sound Pollution/Black Lodge, הוציאה סבטון בשנת 2005 את אלבומה Primo Victoria - אלבום קונספט המספר על מלחמות מהמאה ה-20. דוגמאות לשירים מאלבום זה הם Stalingrad - המתאר את הקרב על סטאלינגרד מנקודת מבט של חייל בצבא הסובייטי הרואה את חבריו מתים בקור), Primo Victoria - שיר הנושא של האלבום המתאר את הפלישה לנורמנדי ו-Counterstrike - שיר המתאר את מלחמת ששת הימים מנקודת מבט פרו-ישראלית ומפאר את ניצחונה של ישראל. ב-2006, שנה לאחר צאת אלבומם הראשון, יצא האלבום השני Attero Dominatus שהמשיך באותו הקו של מלחמות המאה ה-20. ב-2007 הוציאה הלהקה את האלבום Metalizer, שכאמור הוקלט עוד בשנת 2002 אך מסיבות לא ברורות לא יצא עד אז. ביוני 2008 יצא האלבום The Art Of War, הממשיך את הקונספט המלחמתי. שם האלבום (ושיר הנושא) מתייחסים לספר אמנות המלחמה של סון טסו. כמו כן ציטוטים מהספר מובאים בתחילת השירים. ב-21 במאי 2010, יצא אלבומם החמישי (לא כולל דמואים ואוספים) Coat of Arms. באלבום זה כל השירים מתייחסים למלחמת העולם השנייה, למעט השיר האחרון Metal Ripper אשר מהווה מחווה לעולם המטאל בסגנון Metal Crüe ו-Metal Machine מהאלבומים הקודמים. הווידאו קליפ הראשון של הלהקה (בהשתתפות שחקן הקולנוע פיטר סטורמר) היה לשיר Uprising מתוך Coat of Arms ויצא לאור ב-1 באוגוסט 2010. וידאו קליפ נוסף, הפעם לשיר Screaming Eagles יצא ב-25 במאי באותה שנה. הלהקה הופיעה בפעם הראשונה בישראל בספטמבר 2008 כחלק מסיבוב ההופעות של The Art Of War. הופעה נוספת של הלהקה בישראל התקיימה ב-27 באוגוסט 2010. הופעה זו פתחה את מסע ההופעות של אלבומם החדש Coat of Arms, המכונה World War Tour 2010. ב-24 בספטמבר 2010 יצאו גרסאות מחודשות של ארבעת האלבומים הראשונים של הלהקה שכללו גם שירי בונוס שהוקלטו במיוחד להוצאה המחודשת. בניגוד ללהקות רבות אחרות, במהלך 11 השנים הראשונות (1999–2010) סבטון לא ביצעו סיבובי הופעות באמריקה, אלא נשארו בגבולות אירופה בלבד (למעט מס' מצומצם של הופעות בישראל וקפריסין). בשנת 2011 קיימו סבטון לראשונה הופעות בצפון אמריקה כחלק מסיבוב ההופעות World War Tour. ב-5 באוגוסט 2011 שוחרר אלבום הופעה בשם "Battle Of The Baltic Seas" המכיל הופעה של הלהקה מדצמבר 2010. ב-23 במאי 2012, הוציאה הלהקה את אלבומה השביעי: Carolus Rex. ההקלטות החלו בינואר באותה שנה. האלבום, בניגוד לאלבומים הקודמים של הלהקה שעסקו במלחמות מודרניות, עוסק במלחמות קרל השנים עשר מהמאה ה-17. ב-31 במרץ 2012, אישר סולן הלהקה ברודן את השמועות, והודיע ששני הגיטריסטים, Oskar Montelius ו-Rikard Sundén, המתופף Daniel Mulback, והקלידן Daniel Mÿhr, עוזבים את הלהקה מסיבה לא ברורה, ושלהקה גייסה לשורותיה את חברי הלהקה הבאים: Chris Rörland ו-Thobbe Englund על גיטרה, ו-Robban Bäck על תופים. בנוסף הודיעה הלהקה שהיא עדיין מחפשת אחר קלידן, אך עד שכזה ימצא, הלהקה תשתמש בהקלטות של קלידים בהופעות. בנוסף, בשנת 2012 המתופף Robban Bäck עזב את הלהקה עקב הולדת בנו, והוחלף בידי המוזיקאי השוודי Snowy Shaw עד להצטרפות המתופף הנוכחי Hannes van Dahl. ב-19 באוגוסט 2016 סבטון הוציאו את אלבומם השמיני, The Last Stand. ביולי 2019 יצא אלבומה התשיעי של הלהקה, The Great War שעוסק כולו במלחמת העולם הראשונה. במרץ 2022 הלהקה הוציאה את אלבומה העשירי, The War to End All Wars. גם אלבום זה עוסק במלחמת העולם הראשונה. כאמור, כמעט כל השירים של סבטון עוסקים במלחמות. הסיבה העיקרית לכך, לדברי בסיסט הלהקה, היא שסבטון רצו לכתוב על נושא המשותף לכל בני האדם ושני הנושאים היחידים שמצאו היו דת ומלחמות. לכן החליטו סבטון שכל הליריקה של השירים שלהם תתרכז במלחמות. עם זאת, הלהקה מדגישה שאינה להקה פוליטית. המלחמות העיקריות בהן עוסקים סבטון הן מלחמות המאה העשרים כשבראשן מלחמת העולם השנייה. בין השאר שירי סבטון עוסקים במלחמת העולם הראשונה, מלחמת פוקלנד, מלחמת ששת הימים, מלחמת המפרץ, מלחמת עיראק, מלחמת וייטנאם, מלחמות האימפריה השוודית ועוד.. חשוב לציין שהשירים עוסקים לא רק במלחמות עצמן אלא גם בקרבות (כמו קרב סטלינגרד או קרב גליפולי), ביחידות (לדוגמה השיר Aces in Exile העוסק בטייסים הזרים במהלך הקרב על בריטניה) ואף באנשים ומחתרות (כמו סימו האוהא, המחתרת הפולנית ותנועת ההתנגדות הנורווגית בזמן מלחמת העולם השנייה). השירים הבודדים של סבטון שאינם עוסקים במלחמות מספרים בעיקר על אחוות המטאל, בדומה ללהקות פאוור מטאל רבות אחרות. סבטון גם ביצעו גרסת כיסוי לשיר Jawbreaker של ג'ודס פריסט, וגרסת כיסוי לשיר "In The Army Now", של להקת "בולנד & בולנד". לרוב, סבטון נחשבת ללהקת פאוור מטאל, הן על ידי מבקרי מוזיקה והן על ידי הקהל הרחב. הלהקה אף נחשבת ל"כוח מרכזי בתחום הפאוור מטאל". עם זאת, הלהקה דחתה באופן מסורתי את המונח והם רואים את המוזיקה שלהם כצורה ייחודית של הבי מטאל. בסיסט הלהקה אמר בראיון: "אני לא חושב שאפשר לסווג את סבטון רק כפאוור מטאל, מכיוון ששתי התכונות העיקריות של פאוור מטאל הן שירה גבוהה וליריקה הסובבת סביב פנטזיה, ולסבטון אין אף אחת מהן". לסולן הלהקה ברודן היו הצהרות דומות לגבי ההבדל בין השירה הנמוכה יותר של סבטון לשירה הגבוהה של הפאוור מטאל המסורתי. Joakim Brodén -שירה (קלידים באלבומים Primo Victoria ו-Metalizer) Chris Rörland - גיטרה וקולות רקע Pär Sundström - גיטרה באס Hannes van Dahl - תופים Tommy Johansson - גיטרה וקולות רקע Richard Larsson — תופים (1999–2001) Rikard Sundén — גיטרות, קולות (1999–2012) Oskar Montelius — גיטרות, קולות (1999–2012) Daniel Mullback — תופים, תכנותים, קולות רקע (2001–2012) Daniel Mÿhr — קלידים, קולות רקע (2005–2012) Robban Bäck — תופים (2012) Thobbe Englund - גיטרה וקולות רקע (2012-2016) מדיה וקבצים בנושא סבטון בוויקישיתוף אתר האינטרנט הרשמי של סבטון (באנגלית) סבטון, ברשת החברתית פייסבוק סבטון, ברשת החברתית אקס (טוויטר) סבטון, ברשת החברתית אינסטגרם סבטון, ברשת החברתית טיקטוק סבטון, ברשת החברתית VK סבטון, סרטונים בערוץ היוטיוב סבטון, באתר אפל מיוזיק (באנגלית) סבטון, באתר ספוטיפיי סבטון, באתר סאונדקלאוד (באנגלית) סבטון, באתר Last.fm (באנגלית) סבטון, באתר AllMusic (באנגלית) סבטון, באתר MusicBrainz (באנגלית) סבטון, להקה באתר Encyclopedia Metallum (באנגלית) סבטון, באתר דיזר סבטון, באתר Yandex.Music (ברוסית) סבטון, באתר Discogs (באנגלית) סבטון, באתר Songkick (באנגלית) סבטון, באתר Genius סבטון, באתר SecondHandSongs סבטון, באתר בנדקמפ סבטון, באתר בילבורד (באנגלית) סבטון, באתר טיידל (באנגלית) סבטון, באתר אמזון מיוזיק Sabaton האתר הרשמי אור ברנע, שנת סאבטון, באתר ynet, 4 בספטמבר 2008 ריאיון עם הלהקה ברדיו הישראלי 05.09.10(הקישור אינו פעיל) עמי פרידמן, מי הרכב המטאל שמרגיש בבית בישראל?, באתר nrg‏, 23 באוגוסט 2012 כתבה באתר מטאליסט, 17.06.2012 אור ברנע, שנת סאבטון, באתר ynet, 4 בספטמבר 2008 Joe DiVitaJoe DiVita, Sabaton's Par Sundstrom: History Is a Passion, Metal Is First, Loudwire (באנגלית) אלבום שיווקי שהורכב משתי קלטות דמו שאוחדו הודעה רשמית באתר הלהקה 25.7.2016